LT Europos Sąjungos oficialusis leidinys C 188/44

Pakeitimo paraiškos paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą

(2016/C 188/07)

Šiuo paskelbimu suteikiama teisė pareikšti prieštaravimą pakeitimo paraiškai pagal Europos Parlamento ir Tarybos reglamento (ES) Nr. 1151/2012 (1) 51 straipsnį.

PAKEITIMO PARAIŠKA

TARYBOS REGLAMENTAS (EB) Nr. 510/2006

dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2)

PAKEITIMO PARAIŠKA PAGAL 9 STRAIPSNĮ

„GORGONZOLA“

EB Nr.: IT-PDO-0217-01214 – 18.3.2014

SGN ( ) SKVN ( X )

1. Keičiamos produkto specifikacijos dalys:

— ☐ Produkto pavadinimas — ☒ Produkto aprašymas — ☐ Geografinė vietovė — ☒ Kilmės įrodymas — ☒ Gamybos būdas — ☐ Ryšys su geografine vietove — ☒ Ženklinimas — ☐ Nacionaliniai reikalavimai — ☒ Kita (pakavimo taisyklių pakeitimas)

2. Pakeitimo (-ų) pobūdis

— ☒ Bendrojo dokumento arba santraukos pakeitimas. — ☐ Produkto su registruota SKVN arba SGN specifikacijos, kurios bendrasis dokumentas ar santrauka neskelbti, pakeitimas. — ☐ Specifikacijos pakeitimas, dėl kurio nereikia keisti paskelbto bendrojo dokumento (Reglamento (EB) Nr. 510/2006 9 straipsnio 3 dalis). — ☐ Laikinas specifikacijos pakeitimas dėl valdžios institucijų nustatytų privalomų sanitarijos ar fitosanitarijos priemonių (Reglamento (EB) Nr. 510/2006 9 straipsnio 4 dalis).

3. Pakeitimas (-ai):

Produkto aprašymas

Produktas nepasikeitė. Tačiau išbraukiamas būdvardis „minkštas“, nes nėra tinkamas visų tipų sūriui „Gorgonzola“ apibūdinti: būtent stipraus skonio sūriai negali būti priskirti prie minkštųjų sūrių. Taigi nėra tikslu vartoti terminą „minkštas“ visų tipų sūriui „Gorgonzola“ apibūdinti, o kalbant apie stipraus skonio sūrius, toks terminas galėtų klaidinti atliekant specifikacijos laikymosi tikrinimą. Be to, išbraukiamas pertekliniu laikytinas būdvardis „riebus“, nes bendrojo dokumento 3.2 punkte yra nurodytas mažiausias sausosios medžiagos procentinis riebalų kiekis.

Galiojančioje specifikacijoje sūrio masės spalva apibūdinta kaip „mėlynai žalsva“, tačiau, siekiant pateikti išbaigtą skirtingų tipų sūrio „Gorgonzola“ visų galimų spalvų aprašymą, numatyta, kad ji gali būti ir „pilkai žydra“. Iš tiesų, nors būdinga sūrio spalva yra „mėlynai žalsva“, skirtingu sūrio brendimo metu vystantis aerobiniam ir gyvajam pelėsiui, sūrio spalva taip pat gali atrodyti „pilkai žydra“. Jei nebūtų numatyta galima „pilkai žydra“ spalva, ir šiuo atveju, vertinant sūrio spalvą, tai galėtų klaidinti oficialų specifikacijos laikymosi tikrinimą atliekančius tyrėjus.

Galiojančioje specifikacijoje yra numatytas skirtingas trumpiausias sūrio brandinimo laikotarpis skirtingų tipų sūriams „Gorgonzola“. Be to, galiojančioje specifikacijoje išbraukiama netinkama bendra nuoroda į trumpiausią penkiolikos dienų brandinimo laikotarpį.

Produktas nepasikeitė. Vis dėlto išbraukiama neteisinga informacija, kad skonis priklauso tik nuo to, kiek sūris brandintas, nes skonis, nors ir nedidele dalimi, gali priklausyti ir nuo kitų veiksnių, pavyzdžiui, nuo sūrio galvos svorio.

Įvairūs pagal svorį, skonį ir brandinimo laikotarpį klasifikuojamo sūrio „Gorgonzola“ tipai nustatomi tinkamesniu būdu: buvo pastebėta, kad ankstesnė klasifikacija, nustatyta 2009 m. registruotu pakeitimu, galėjo būti klaidinanti, nes iš pažiūros buvo paremta tik sūrio galvos dydžio vertinimu, vartojant terminus „didelė“, „vidutinė“, „maža“. Dėl to, kad būtų aiškiau, patikslinta, kad klasifikuojama remiantis ne vien svorio kriterijumi, bet ir kriterijais, susijusiais su skoniu ir brandinimo laikotarpiu. Terminai „švelnaus skonio“, „stipraus skonio“, „stipraus skonio sūrio maža galva“ laikytini tikslesniais norint iš karto nustatyti sūrio „Gorgonzola“ tipą. „Švelnaus skonio“ sūrio galva atitinka „didelę“ sūrio galvą (apie kurią rašoma ankstesnėje klasifikacijoje). Išbraukiamas netikslus sūrio galvos apibūdinimas „arba stiproko skonio“, atsižvelgiant į tai, kad specifikacijoje nurodyta, kad tokia sūrio galva yra „švelnaus skonio“. „Stipraus skonio“ sūrio galva atitinka „vidutinę“ sūrio galvą (apie kurią rašoma ankstesnėje klasifikacijoje). „Stipraus skonio sūrio maža galva“ atitinka „mažą“ sūrio galvą (apie kurią rašoma ankstesnėje klasifikacijoje).

Siekiant prisitaikyti prie esamos gamybos situacijos, mažiausias ir didžiausias sūrių galvų dydžiai yra šiek tiek pakeisti: juk masė gali padidėti ar sumažėti dėl sūrio galvos didesnės ar mažesnės drėgmės.

Įrašomas ilgiausias brandinimo laikotarpis (žr. Gamybos būdas).

Taigi, sūrį „Gorgonzola“ klasifikuojant pagal svorį, skonį ir brandinimo laikotarpį, nustatomi įvairūs jo tipai:

— švelnaus skonio sūrio galva (dolce): svoris – nuo 9 iki 13,5 kg, švelnaus skonio, trumpiausias brandinimo laikotarpis – penkiasdešimt dienų, ilgiausias – šimtas penkiasdešimt dienų,

— stipraus skonio sūrio galva (piccante): svoris – nuo 9 iki 13,5 kg, aiškiai išreikšto stipraus skonio, trumpiausias brandinimo laikotarpis – aštuoniasdešimt dienų, ilgiausias – du šimtai septyniasdešimt dienų,

— stipraus skonio sūrio maža galva (piccola piccante): svoris – nuo 5,5 iki 9 kg, aiškiai išreikšto stipraus skonio, trumpiausias brandinimo laikotarpis – šešiasdešimt dienų, ilgiausias – du šimtai dienų.

Kilmės įrodymas

Siekiant užtikrinti sūrio „Gorgonzola“ autentiškumą, jis gali būti parduodamas suvyniotas į gofruoto aliuminio foliją vientisas, horizontaliai perpjautas pusiau arba gabaliukais.

Siekiant užtikrinti sūrio „Gorgonzola“ kokybę, garantuoti jo kilmę ir vykdyti kontrolę, jis gali būti parduodamas fasuotais gabaliukais, ant kurių gofruoto aliuminio folijos gali ir nebūti, jei buvo gautas įgaliotos priežiūros institucijos arba tos institucijos paskirtos kitos priežiūros institucijos patvirtinimas.

Gamybos būdas

Aplinkos, kurioje brandinami sūriai, temperatūra ir drėgmės kiekis yra šiek tiek pakeisti, siekiant prisitaikyti prie brandinimo etapu naudojamų naujų įrenginių ir taikomų naujų technologijų, taip išsaugant kokybines sūrio „Gorgonzola“ savybes.

Įrašomas ilgiausias brandinimo laikotarpis, nes per ilgai brandinant sūrį būtų rizikuojama, kad jis neteks konkrečių ypatybių ir juslinių savybių.

Ženklinimas

Kad specifikacijos laikymosi tikrinimas būtų paprastesnis, o ypač siekiant suteikti vartotojui galimybę sąmoningai pasirinkti produktą net ir tada, kai vartotojo prašymu produktas supakuojamas mažmeninės prekybos vietoje, ant gofruoto aliuminio folijos, į kurią supakuoti stipraus skonio sūrio galva, stipraus skonio sūrio maža galva, horizontaliai perpjautos sūrio galvos pusė ir gabaliukai, privalo būti užrašas „stipraus skonio“.

Kad specifikacijos laikymosi tikrinimas būtų paprastesnis, o ypač siekiant suteikti vartotojui galimybę sąmoningai pasirinkti produktą, taip pat nustatoma prievolė ant stipraus skonio sūrio galvos ir stipraus skonio mažos sūrio galvos fasuotų gabaliukų pirminių pakuočių pateikti užrašą „stipraus skonio“.

Kita

Siekiant užtikrinti fasuotais gabaliukais parduodamo sūrio „Gorgonzola“ kokybę, garantuoti jo kilmę ir vykdyti kontrolę, nustatyta ir pagrįsta, kad sūrio pjaustymas ir jo gabaliukų pakavimas turi būti patvirtinti įgaliotos priežiūros institucijos arba jos paskirtos kitos priežiūros institucijos. To reikalaujama, nes dėl maisto saugos reikalavimų gofruoto aliuminio folijoje supakuotų sūrio galvų ir horizontaliai pusiau perpjautų sūrio galvų negalima pjaustyti mechaniniu būdu, o kadangi sūrio galvų šonuose nėra jokių žymenų, priežiūros institucija turi patvirtinti sūrio gabaliukų be aliuminio folijos kilmę. Šiuo reikalavimu nedraudžiama, kad sūris būtų pjaustomas rankomis, o jo gabaliukai mažmenininkų būtų supakuojami vartotojui paprašius arba tiesioginiam pardavimui. Iš tiesų, mažmenininkams rankomis peiliu pjaustant aliuminio folijoje supakuotą sūrio galvą ar jos pusę, prieš tai nereikia nuimti aliuminio folijos ir tuo nerizikuojama pažeisti maisto saugos reikalavimų. Be to, šie veiksmai turi būti iš principo atliekami vartotojui matant arba vartotojas bent jau turi teisę to paprašyti tam, kad įsitikintų, ar ant vientisos sūrio galvos ar jos pusės yra gofruoto aliuminio folija. Mažmenininkams taip pat turi būti leidžiama rankomis pjaustyti gofruoto aliuminio folijoje supakuotas vientisas ar per pusę perpjautas sūrio galvas tiesioginiam pardavimui, jeigu ant atpjauto gabaliuko visada išlieka produkto autentiškumą garantuojanti aliuminio folija.

BENDRASIS DOKUMENTAS

TARYBOS REGLAMENTAS (EB) Nr. 510/2006

dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (3)

„GORGONZOLA“

EB Nr.: IT-PDO-0217-01214 – 18.3.2014

SGN ( ) SKVN ( X )

1. Pavadinimas

„Gorgonzola“

2. Valstybė narė arba trečioji šalis

Italija

3. Žemės ūkio produkto arba maisto produkto aprašymas

3.1. Produkto rūšis

1.3 klasė. Sūriai

3.2. Produkto, kurio pavadinimas nurodytas 1 punkte, aprašymas

„Gorgonzola“ – tai pelėsinis sūris, pagamintas tik iš nenugriebto pasterizuoto karvės pieno, sūrio masė nekaitinta, vientisa, baltos šiaudų spalvos, išvagota būdingų mėlynai žalsvų ir (arba) pilkai žydrų gijų, atsiradusių dėl pelėsių (primena marmurą).

Sūris „Gorgonzola“ pasižymi šiomis savybėmis:

—

forma:

— cilindro, kurio paviršiai plokšti, o šonai tiesūs,

— matmenys: mažiausias šono aukštis – 13 cm; skersmuo – nuo 20 iki 32 cm,

— klasifikacija pagal svorį, skonį ir brandinimo laikotarpį: 1) švelnaus skonio sūrio galva (dolce): svoris – nuo 9 iki 13,5 kg, švelnaus skonio, trumpiausias brandinimo laikotarpis – penkiasdešimt dienų, ilgiausias – šimtas penkiasdešimt dienų; 2) stipraus skonio sūrio galva (piccante): svoris – nuo 9 iki 13,5 kg, aiškiai išreikšto stipraus skonio, trumpiausias brandinimo laikotarpis – aštuoniasdešimt dienų, ilgiausias – du šimtai septyniasdešimt dienų; 3) stipraus skonio maža sūrio galva (piccola piccante): svoris – nuo 5,5 iki 9 kg, aiškiai išreikšto stipraus skonio, trumpiausias brandinimo laikotarpis – šešiasdešimt dienų, ilgiausias – du šimtai dienų,

—

pluta:

—

masė:

—

riebalų kiekis sausojoje medžiagoje –

3.3. Žaliavos (taikoma tik perdirbtiems produktams)

Nenugriebtas karvės pienas, veršiuko šliužo fermentas, druska.

3.4. Pašarai (taikoma tik gyvūninės kilmės produktams)

Bent 50 % karvėms skirtų kasmetinių pašarų sausosios medžiagos sudaro gamybos vietovės kilmės produktai.

3.5. Specialūs gamybos veiksmai, atliktini nustatytoje geografinėje vietovėje

Pieno gamyba, jo perdirbimas, būsimo „Gorgonzola“ sūrio brandinimas ir identifikacinis ženklinimas, apie kurį rašoma 3.7 punkte, turi vykti nustatytoje geografinėje vietovėje.

3.6. Specialios pjaustymo, trynimo, pakavimo ir kt. taisyklės

Sūris „Gorgonzola“ parduodamas suvyniotas į gofruoto aliuminio foliją vientisas, horizontaliai perpjautas pusiau arba supjaustytas gabaliukais.

Sūris „Gorgonzola“ gali būti parduodamas fasuotais gabaliukais, ant kurių gofruoto aliuminio folijos gali ir nebūti, jei buvo gautas įgaliotos priežiūros institucijos arba tos institucijos paskirtos kitos priežiūros institucijos patvirtinimas. Siekiant užtikrinti fasuotais gabaliukais parduodamo sūrio „Gorgonzola“ kokybę, garantuoti jo kilmę ir vykdyti kontrolę, sūrio pjaustymas ir jo gabaliukų pakavimas turi būti tikrinami įgaliotos priežiūros institucijos arba jos paskirtos kitos priežiūros institucijos. To reikalaujama, nes dėl maisto saugos reikalavimų gofruoto aliuminio folijoje supakuotų sūrio galvų ir horizontaliai perpjautų pusiau sūrio galvų negalima pjaustyti mechaniniu būdu, o kadangi sūrio galvos šonuose nėra jokių žymenų, priežiūros institucija turi patvirtinti sūrio gabaliukų be aliuminio folijos kilmę.

Vartotojui paprašius, sūrį „Gorgonzola“ leidžiama pjaustyti ir pakuoti mažmeninės prekybos vietose, jeigu yra matoma gofruoto aliuminio folija. Mažmeninės prekybos vietose taip pat leidžiama sūrį „Gorgonzola“ pjaustyti ir pakuoti jo gabaliukus, skirtus tiesioginiam pardavimui, jeigu ant gabaliukų visada išlieka produkto autentiškumą garantuojanti gofruoto aliuminio folija.

3.7. Specialios ženklinimo etiketėmis taisyklės

Sūrio „Gorgonzola“ galva žymima dviem identifikaciniais ženklais, kurie uždedami nustatytoje geografinėje vietovėje:

— iš pradžių ant abiejų plokščių sūrio galvos paviršių dedama identifikacinė žymė su nurodytu sūrio gamintojo kodu (žr. 1 pav.), 1 pav.

— kai sūrio savybės tampa tinkamos jį pateikti vartotojams, identifikacinę žymę sudaro gofruoto aliuminio folija su gofruotu identifikaciniu ženklu (žr. 2 pav.), kuri gaubia sūrio galvą, horizontaliai perpjautos pusiau sūrio galvos pusę ir sūrio gabaliukus, atsižvelgiant į 3.6 punkte nurodytų fasuotiems gabaliukams taikomus reikalavimus; ant gofruoto aliuminio folijos taip pat yra pateikta SKVN „Gorgonzola“ kartu su Sąjungos simboliu ir, jei tai stipraus skonio sūrio galva, stipraus skonio sūrio maža galva, jų pusės, gautos perpjovus jas horizontaliai pusiau, ir jų gabaliukai, užrašas „stipraus skonio“, kuris yra pateikiamas po užrašu SKVN „Gorgonzola“ mažesnėmis raidėmis. 2 pav.

Fasuoti sūrio gabaliukai

Ant fasuotų sūrio „Gorgonzola“ gabaliukų pirminės pakuotės geriausiai matomoje pusėje turi būti šios nuorodos:

— SKVN „Gorgonzola“ ir Sąjungos SKVN simbolis,

— šalia užrašo SKVN „Gorgonzola“ ar po juo mažesnėmis raidėmis pateiktas užrašas „stipraus skonio“, jei tai stipraus skonio sūrio „Gorgonzola“ galvos arba stipraus skonio mažos jo galvos gabaliukas.

4. Glaustas geografinės vietovės apibūdinimas

Nustatyta geografinė vietovė apima šių provincijų teritorijas:

— Bergamo, Bjelos, Brešos, Komo, Kremonos, Kuneo, Leko, Lodžio, Milano, Moncos, Novaros, Pavijos, Varėzės, Verbano-Kuzijo-Osolos, Verčelio.

Ji taip pat apima šias Alesandrijos provincijos savivaldybes:

— Kazalė Monferato, Vilanova Monferato, Balcolos, Morano Po, Koniolo, Pontestūros, Seralunga di Krėjos, Čerezeto, Trevilės, Ocano Monferato, San Džordžo Monferato, Sala Monferato, Čelamontės, Rozinjano Monferato, Terudžos, Otiljo, Frasinelo Monferato, Olivolos, Vinjalės, Kamanjos, Koncano, Očimjano, Mirabelo Monferato, Džarolės, Valencos, Pomaro Monferato, Bocolės, Valmakos, Tičineto, Borgo San Martino ir Frasineto Po.

5. Ryšys su geografine vietove

5.1. Geografinės vietovės ypatumai

Gamtiniai veiksniai yra susiję su nustatytos geografinės vietovės klimato sąlygomis, kuriomis melžiamoms karvėms skirti pašariniai augalai gali gausiai vešėti ir išaugti kokybiški. Šios sąlygos tai pat yra palankios susidaryti biologinės medžiagoms, nuo kurių priklauso juslinės ir spalvinės sūrio savybės. Kalbant apie žmogiškuosius veiksnius, pabrėžtina ne tik istorinė sūrio reikšmė vietos ekonomikai, bet ir tai, kad sudėtinga sūrio „Gorgonzola“ gamyba – tai tradicinės pieno produktų gamybos rankomis meno vaisius. Pieno sutraukimas pieno fermentais, taip pat naudojant pelėsio Penicillium sporų suspensiją ir atrinktas mieles, veršiuko šliužo fermento įmaišymas esant idealiai temperatūrai, sūdymas sausuoju būdu, sūrio brandinimas, kuomet sūryje susidaro tipiškos skylutės – tai gamybos tradicijos, kurios gamybos vietovėje per amžius buvo perduodamos iš kartos į kartą.

5.2. Produkto ypatumai

„Gorgonzola“ – sūris, kurio masė nekaitinta, vientisa, baltos šiaudų spalvos, išvagota būdingų mėlynai žalsvų ir (arba) pilkai žydrų gijų, atsiradusių dėl pelėsių (primena marmurą).

Kvapas gali būti tarp švelnaus ir aiškiai išreikšto stipraus, priklausomai nuo įvairių veiksnių, ypač nuo to, ar sūris brandintas trumpiau ar ilgiau.

5.3. Priežastinis geografinės vietovės ir produkto (kuriam suteikta SKVN) kokybės arba savybių, arba geografinės vietovės ir kurios nors produkto (kuriam suteikta SGN) savybės gero vardo ar kitų ypatybių ryšys

Melžiamoms karvėms skirtų pašarinių augalų gausa ir jų kokybė, taip pat tradicinės pieno produktų gamybos procesai, ypač pelėsio Penicillium sporų įskiepis, sūdymas sausuoju būdu ir sūrio brandinimas, kuomet sūryje susidaro skylutės – nuo šių veiksnių priklauso juslinės ir spalvinės sūrio „Gorgonzola“ savybės.

Nuoroda į paskelbtą specifikaciją

(Reglamento (EB) Nr. 510/2006 (4) 5 straipsnio 7 dalis)

Visą produkto specifikacijos tekstą galima rasti interneto svetainėje http://www.politicheagricole.it/flex/cm/pages/ServeBLOB.php/L/IT/IDPagina/3335

arba

Žemės ūkio, maisto produktų ir miškų ūkio politikos ministerijos interneto svetainėje (www.politicheagricole.it), ekrano dešinėje viršuje spaudžiant nuorodą „Prodotti DOP IGP“ (liet. SKVN, SGN nuorodomis žymimi gaminiai), po to ekrano kairėje – „Prodotti DOP IGP STG“ (liet. SKVN, SGN, GTG nuorodomis žymimi gaminiai) ir galiausiai – „Disciplinari di Produzione all’esame dell’UE“ (liet. ES nagrinėjamos specifikacijos).

(1) OL L 343, 2012 12 14, p. 1.

(2) OL L 93, 2006 3 31, p. 12. Pakeistas Reglamentu (ES) Nr. 1151/2012.

(3) Pakeistas Reglamentu (ES) Nr. 1151/2012.

(4) Žr. 3 išnašą.